
I. Az általános szabályok

Az Európai Unió működéséről szóló szerződésben (a továbbiakban: EUMSZ) 107. cikk (1) bekezdése értelmében állami támogatásnak azok az intézkedések minősülnek, melyek esetében:
1. a kedvezményezett vállalkozásnak minősül (támogatott tevékenység gazdasági tevékenység végzése),
2. az intézkedés állami forrást nyújt és betudható az államnak,
3. előnyt jelent az érintett vállalkozás(ok) részére,
4. szelektív, azaz csak bizonyos vállalkozást, régiót vagy ágazatot részesít előnyben, valamint
5. torzít(hat)ja a versenyt, vagy annak torzításával fenyeget, és befolyásol(hat)ja a tagállamok közötti kereskedelmet.

A fenti feltételeknek egyszerre kell teljesülniük ahhoz, hogy az uniós állami támogatási szabályokat alkalmazni kelljen.

Állami támogatási értelemben jogállásától és finanszírozási módjától függetlenül vállalkozásnak minősül minden gazdasági tevékenységet folytató jogalany (akár természetes, akár jogi személy).

A bértámogatás nyújtása az EUMSZ 107. cikkének (1) bekezdése szerinti állami támogatás fogalmáról szóló bizottsági közleményben [(2016/C 262/01), a továbbiakban: Közlemény] foglaltak szerint nem minősül az EUMSZ 107. cikk (1) bekezdése szerinti állami támogatásnak, amennyiben azt állami fenntartású közoktatási intézmények (bölcsődék, óvodák, általános iskolák, középiskolák vagy felsőfokú oktatási intézmények) munkavállalóira[footnoteRef:1], államigazgatási szervek, önkormányzatok és állami fenntartású szociális intézmények (például családsegítő intézmények) munkavállalóira[footnoteRef:2] figyelemmel ítélik oda és a foglalkoztatottak alkalmazása nem kapcsolódik az önkormányzatok, illetve egyéb intézmények gazdasági tevékenységéhez. [1:  A Közlemény 28-29. pontjaiban foglaltakra figyelemmel.]  [2:  A Közlemény 17. és 20. pontjaiban foglaltakra figyelemmel. ] 


A fenti esetekben a támogatott tevékenységek (az állam által finanszírozott oktatási tevékenység, az állam közhatalmi tevékenysége, illetve a szolidaritás elvére épülő, gazdasági tevékenységet magában nem foglaló szociális tevékenység) nem minősülnek uniós versenyjogi értelemben vett gazdasági tevékenységnek, ezért a bértámogatással kapcsolatos támogatási intézkedés sem minősül az EUMSZ 107. cikk (1) bekezdése szerinti állami támogatásnak.

Hasonló az állami támogatási szempontú megítélése a társadalombiztosítás által finanszírozott kórházakban, egészségügyi intézményben történő foglalkoztatásnak[footnoteRef:3], valamint a munkavállalók azon kultúrához, a kulturális örökség megőrzéséhez és a természetvédelemhez kapcsolódó tevékenységek körében történő alkalmazásának, amelyek esetén ezen tevékenységek a nagyközönség számára térítésmentesen hozzáférhetők vagy a tevékenységek révén realizált piaci bevételek nem érik el a hivatkozott tevékenységekkel kapcsolatos működési költségek felét[footnoteRef:4]. Ezen tevékenységek – a Közleményben foglalt feltételek fennállása esetén – nem minősülnek uniós versenyjogi értelemben vett gazdasági tevékenységnek, ezért az ezen tevékenységeket érintő bértámogatással kapcsolatos támogatási intézkedés sem minősül az EUMSZ 107. cikk (1) bekezdése szerinti állami támogatásnak. [3:  A Közlemény 24. pontjában foglaltak szerint a szolidaritás elvére épülve a nemzeti egészségügyi szolgálat szerves részét képező közkórházak, egészségügyi intézmények - amelyeket közvetlenül társadalombiztosítási járulékokból és más állami forrásokból finanszírozzák, szolgáltatásaikat pedig a rendszer minden tagja számára térítésmentesen nyújtják - szintén nem vállalkozásként működnek.]  [4:  A Közlemény 33-34. pontjában foglaltak szerint, figyelembe véve a kultúrához, a kulturális örökség megőrzéséhez és a természetvédelemhez kapcsolódó bizonyos tevékenységek sajátos jellegét, e tevékenységek megszervezhetők nem kereskedelmi módon, így nem gazdasági jellegűek (pl. múzeumok, levéltárak, könyvtárak, művészeti és kulturális központok vagy terek, színházak, operaházak, koncerttermek, régészeti lelőhelyek, műemlékek, történelmi helyszínek és épületek, hagyományok és mesterségek, fesztiválok és kiállítások, valamint kulturális és művészeti oktatási tevékenységek). A nagyközönség számára térítésmentesen hozzáférhető kulturális tevékenység vagy a kulturális örökség megőrzéséhez kapcsolódó tevékenység állami finanszírozása tisztán társadalmi és kulturális célt szolgál, ami nem gazdasági jellegű. Hasonlóképpen az, hogy egy kulturális intézmény látogatóinak vagy tevékenység, vagy a kulturális örökség megőrzéséhez – többek között a természetvédelemhez – kapcsolódó tevékenység résztvevőinek pénzügyi hozzájárulást kellene fizetniük, amely a valódi költségeknek csupán egy töredékét fedezi, nem változtat az említett tevékenység nem gazdasági jellegén, mivel nem tekinthető a nyújtott szolgáltatás valódi díjazásának] 


Az állami támogatási szabályok alkalmazásától csak abban az esetben lehet eltekinteni, amennyiben a Közlemény szerinti feltételek maradéktalanul teljesülnek a támogatott foglalkoztatással kapcsolatban.

Amennyiben a fenti feltételek nem teljesülnek, abban az esetben a bértámogatás az EUMSZ 107. cikkének (1) bekezdése szerinti állami támogatásnak minősül. Ez esetben a vállalkozások részére nyújtott támogatás:
· az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló 2023. december 13-i (EU) 2023/2831 bizottsági rendelet [a továbbiakban: (EU) 2023/2831 bizottsági rendelet] szerinti csekély összegű támogatás,
· az Európai Unió működéséről szóló szerződés 107. és 108. cikkének a mezőgazdasági ágazatban nyújtott csekély összegű támogatásokra való alkalmazásáról szóló, 2013. december 18-ai 1408/2013/EU bizottsági rendelet (a továbbiakban: 1408/2013/EU bizottsági rendelet) szerinti mezőgazdasági csekély összegű támogatás,
· a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetőnek nyilvánításáról szóló 651/2014/EU bizottsági rendelet (a továbbiakban: csoportmentességi rendelet) 32. cikke szerinti hátrányos helyzetű munkavállalók felvételéhez bértámogatás formájában nyújtott támogatás, illetve
· a csoportmentességi rendelet 33. cikke szerinti megváltozott munkaképességű munkavállalók foglalkoztatásához bértámogatás formájában nyújtott támogatás
jogcímen nyújtható.

